open-index/open-wikipedia-markdown huggingface dataset:
บู๊ขิวเตี้ยน

**บู๊ขิวเตี้ยน** (เสียชีวิต ค.ศ. 255) มีชื่อในภาษาจีนกลางว่า **กว้านชิว เตี้ยน** () ชื่อรอง **จื่อปาง** () เป็นขุนนางของรัฐวุยก๊กในยุคสามก๊กของจีน เป็นบุตรชายคนโตของบู๊ขิวเขียมขุนพลและขุนนางของรัฐวุยก๊ก หลังจากจักรพรรดิโจฮองถูกสุมาสูบังคับให้สละราชบัลลังก์ บู๊ขิวเตี้ยนแนะนำบู๊ขิวเขียมผู้บิดาให้ก่อกบฏต่อสุมาสูและส่งกำลังทหารออกจากนครหลวงลกเอี๋ยง แต่ต่อมาไม่นานบู๊ขิวเตี้ยนก็ถูกสังหาร

## ประวัติ
บู๊ขิวเตี้ยนเป็นชาวอำเภอเหวินสี่ ( *เหวินสี่เซี่ยน*) เมืองฮอตั๋ง (河東 *เหอตง*) ซึ่งปัจจุบันคืออำเภอเหวินสี่ มณฑลชานซี บู๊ขิวเตี้ยนเป็นบุตรชายคนโตของบู๊ขิวเขียม (毌丘儉 *กว้านชิว เจี่ยน*) ขุนพลของวุยก๊กผู้มียศเป็นขุนพลพิทักษ์ภาคตะวันออก (鎮東將軍 *เจิ้นตงเจียงจฺวิน*) ปู่ของบู๊ขิวเตี้ยนคือกว้านชิว ซิง () รับราชการเป็นเจ้าเมืองของเมืองอู่เวย์ ( *อู่เวย์จฺวิ้น*) ในรัฐวุยก๊ก บู๊ขิวเตี้ยนยังมีน้องชายชื่อกว้านชิว จง (毌丘宗) และน้องชายคนอื่น ๆ อีก 3 คน บู๊ขิวเตี้ยนเป็นผู้มีชื่อเสียงในนครหลวงลกเอี๋ยง (洛陽 *ลั่วหยาง*)

ในปี ค.ศ. 254 เมื่อโจฮองจักรพรรดิลำดับที่ 3 ของรัฐวุยก๊กถูกสุมาสูผู้สำเร็จราชการแทนพระองค์ปลดจากตำแหน่งจักรพรรดิลงเป็นเจอ๋อง (齊王 *ฉีหวาง*) บู๊ขิวเตี้ยนพูดกับบู๊ขิวเขียมผู้บิดาว่า "ใต้เท้าปกครองดินแดนด้วยความรับผิดชอบใหญ่หลวง รัฐกำลังถูกพลิกคว่ำ แต่ใต้เท้ายังคงปกป้องตัวเองอย่างเงียบ ๆ ย่อมจะถูกตำหนิจากทั้งแผ่นดิน" แล้วแนะนำบิดาให้ก่อกบฏเพื่อเข้าโจมตีสุมาสู

ในปี ค.ศ. 255 ในวันก่อนหน้าที่บู๊ขิวเขียมจะก่อกบฏต่อสุมาสู เวลานั้นบู๊ขิวเตี้ยนดำรงตำแหน่งเป็นขุนนางตรวจสอบจัดการเอกสาร (治書侍御史 *จื้อชูชื่อ-ยฺวี่ฉื่อ*) ได้ลอบพาสมาชิกในครอบครัวหนีไปอยู่บนภูเขาหลิงชาน (靈山) ในอำเภอซินอาน (新安縣 *ซินอานเซี่ยน*) แต่ต่อมาไม่นานภูเขาหลิงซานถูกโจมตี ตัวบู๊ขิวเตี้ยนพร้อมครอบครัวถูกจับกุมและถูกประหารชีวิต

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนนางของวุยก๊ก
หมวดหมู่:บุคคลในวุยก๊กที่ถูกประหารชีวิต
หมวดหมู่:กบฏสามครั้งในฉิวฉุน
ซอมบี้ (อัลบั้มเอเวอร์โกลว์)

***ซอมบี้*** เป็นอัลบั้มซิงเกิลที่ห้าของเกิร์ลกรุ๊ปเกาหลีใต้ เอเวอร์โกลว์ อัลบั้มนี้ออกจำหน่ายโดย เยฺว่หฺวาเอนเตอร์เทนเมนต์ เมื่อวันที่ 10 มิถุนายน ค.ศ. 2024 และมีทั้งหมดสามเพลง รวมถึงซิงเกิลหลักชื่อเดียวกันกับเพลงซอมบี้

## ความเป็นมาและการเปิดตัว
เมื่อวันที่ 2 พฤษภาคม ค.ศ. 2024 ในคอนเสิร์ต [All My Girls] ที่ โตเกียว สมาชิกของ เอเวอร์โกลว์ กล่าวว่า "พวกเรากำลังทำงานอย่างหนักในการเตรียมการคัมแบ็ก โปรดรอคอยที่จะเห็นด้านของเราที่เราไม่เคยแสดงมาก่อน"

เมื่อวันที่ 20 พฤษภาคม เอเวอร์โกลว์ ประกาศการเปิดตัวอัลบั้มซิงเกิลที่ห้าของพวกเขา *ซอมบี้* ในวันที่ 10 มิถุนายน หนึ่งวันต่อมา ได้มีการเปิดเผยตารางการโปรโมต

เมื่อวันที่ 29 พฤษภาคม ได้มีการเปิดเผยรายชื่อเพลง และได้ประกาศให้ "ซอมบี้" เป็นซิงเกิลหลัก

ทีเซอร์มิวสิกวิดีโอสำหรับ "ซอมบี้" ได้เปิดตัวเมื่อวันที่ 3 และ 4 มิถุนายน

เมื่อวันที่ 7 มิถุนายน ได้เปิดตัววิดีโอทีเซอร์รวมไฮไลท์

อัลบั้มซิงเกิลได้ออกจำหน่ายพร้อมกับมิวสิกวิดีโอสำหรับ "ซอมบี้" ในวันที่ 10 มิถุนายน

## การโปรโมต
หลังจากการเปิดตัว *ซอมบี้* ในวันที่ 10 มิถุนายน ค.ศ. 2024 เอเวอร์โกลว์ ได้จัดงานแสดงสดเพื่อแนะนำอัลบั้มและเพลงในอัลบั้ม และรวมถึงการเชื่อมโยงกับฐานแฟนคลับของพวกเขา

## รายชื่อเพลง

## เครดิตและผู้มีส่วนร่วม
ดัดแปลงจากโน้ตไลเนอร์ของอัลบั้มซิงเกิล

### นักดนตรี

* Everglow – นักร้องนำ
* Sophia Pae – นักร้องแบ็กกราวด์  (ทุกเพลง) 
* The Stereotypes – โปรดิวเซอร์, การเขียนโปรแกรมกลอง, เบส, กีตาร์, ซินธิไซเซอร์  (เพลงที่ 1) 
* 9am – โปรดิวเซอร์, การเขียนโปรแกรมกลอง, เบส, กีตาร์, ซินธิไซเซอร์  (เพลงที่ 1) 
* Gina Kushka – การเรียบเรียงเสียงร้อง  (เพลงที่ 1) 
* Dalton Diehl – การเรียบเรียงเสียงร้อง  (เพลงที่ 1) 
* 72 – ผู้กำกับเสียงร้อง  (ทุกเพลง) 
* Bangkok – โปรดิวเซอร์, กลอง, เบส, กีตาร์, ซินธิไซเซอร์, คีย์บอร์ด  (เพลงที่ 2 และ 3) 
* Anna Timgren – การเรียบเรียงเสียงร้อง  (เพลงที่ 2 และ 3) 

### ช่างเทคนิค

* Jang Woo-young – การบันทึกเสียง  (ทุกเพลง) 
* Woooooo0 – การตัดต่อดิจิตอล  (ทุกเพลง) 
* The Aaron Mattes – การมิกซ์เสียง  (เพลงที่ 1) 
* Tiernan Cranny – การมาสเตอร์เสียง  (เพลงที่ 1) 
* Bangkok – การมิกซ์เสียง  (เพลงที่ 2 และ 3) 
* Kwon Nam-woo – การมาสเตอร์เสียง  (เพลงที่ 2 และ 3) 

**สตูดิโอ**
* Doob Doob Studio – การบันทึกเสียง  (เพลงที่ 1) 
* MWF Hives – การตัดต่อดิจิตอล  (เพลงที่ 1) 
* Six 1 Seven Studios – การมิกซ์เสียง  (เพลงที่ 1) 
* Nooks and Crannies – การมาสเตอร์เสียง  (เพลงที่ 1) 
* 821 Sound Mastering – การมาสเตอร์เสียง  (เพลงที่ 2 และ 3) 

## ชาร์ต

### แผนภูมิรายสัปดาห์

### แผนภูมิรายเดือน

## ประวัติการวางจำหน่าย

## อ้างอิง

หมวดหมู่:ซิงเกิลในปี พ.ศ. 2567
หมวดหมู่:เพลงในปี พ.ศ. 2567
หมวดหมู่:เพลงภาษาเกาหลี
อารีย์ณัฏฐา ชวตานนท์

**อารีย์ณัฏฐา ชวตานนท์**  (15 กันยายน พ.ศ. 2535 – ) เป็นนักกีฬาขี่ม้าชาวไทย เธอเป็นตัวแทนของประเทศไทยในโอลิมปิกฤดูร้อน 2020 โดยแข่งทั้งประเภทอีเวนติงบุคคลและทีมบนม้าของเธอที่ชื่อโบลีย์บอว์นพรินซ์ นับเป็นครั้งแรกที่ทีมขี่ม้าจากประเทศไทยผ่านเข้ารอบการแข่งกีฬาโอลิมปิก ทว่าเธอถูกคัดออกเนื่องจากอุบัติเหตุระหว่างช่วงครอสคันทรี

ทั้งนี้ อารีย์ณัฏฐาได้ลงแข่งศิลปะการบังคับม้าและกระโดดข้ามเครื่องกีดขวางระดับนานาชาติ ก่อนที่จะเปลี่ยนเป็นอีเวนติงใน พ.ศ. 2559

## อ้างอิง

หมวดหมู่:นักกีฬาขี่ม้าหญิงชาวไทย
หมวดหมู่:นักกีฬาขี่ม้าในโอลิมปิกฤดูร้อน 2020
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:ชาวไทยในคริสต์ศตวรรษที่ 21
หมวดหมู่:นักกีฬาจากกรุงเทพมหานคร
ซีแอล (แร็ปเปอร์)

**อี แช-ริน** (เกาหลี: 이채린;  เกิด 26 กุมภาพันธ์ ค.ศ. 1991) เป็นที่รู้จักในชื่อ **ซีแอล** เป็นแร็ปเปอร์ นักร้อง และนักแต่งเพลงชาวเกาหลีใต้ เกิดที่ประเทศเกาหลีใต้ เธอใช้ชีวิตช่วงต้นส่วนใหญ่ในญี่ปุ่นและฝรั่งเศส ซีแอลเปิดตัวเป็นสมาชิกของเกิร์ลกรุป ทูเอนีวัน ในปี 2009 ซึ่งต่อมากลายเป็นหนึ่งในเกิร์ลกรุปเกาหลีใต้ที่ได้รับความนิยมสูงสุดทั่วโลก ในฐานะศิลปินเดี่ยว ซีแอลเปิดตัวด้วยซิงเกิล "The Baddest Female" ในเดือนพฤษภาคม 2013 และปล่อยเพลงเดี่ยว "MTBD" ในเดือนกุมภาพันธ์ 2014 ซึ่งเป็นส่วนหนึ่งของอัลบั้มสตูดิโอสุดท้ายของ 2NE1 *Crush* 

หลังจากที่วงหยุดพักไปในช่วงปลายปี 2015 ซีแอล ก็ได้เริ่มต้นอาชีพเดี่ยวด้วยการปล่อยซิงเกิลเดี่ยว "Hello Bitches" (2015) และ "Lifted" (2016) ซิงเกิลหลังทำให้ ซีแอล กลายเป็นศิลปินเดี่ยวหญิงชาวเกาหลีคนแรกที่ได้เข้าสู่ *[[บิลบอร์ดฮอต 100]]* และเป็นศิลปินเกาหลีคนที่สามที่ทำได้โดยรวม ในเดือนพฤศจิกายน 2016 วายจี ได้ประกาศยุบวง ทูเอนีวัน หลังจากพักวงไปเกือบสองปี และต่อมา ซีแอลก็ยังคงอยู่ภายใต้สังกัดเดิม ไม่นานหลังจากออกจาก วายจี ในเดือนธันวาคม 2019 เธอก็ปล่อยโปรเจ็กต์EP เดี่ยวของเธอ *In the Name of Love* (2019) ซึ่งประกอบด้วยหกเพลงที่เขียนขึ้นในช่วงสามปีนับตั้งแต่ซิงเกิลก่อนหน้าของเธอ "Lifted" อัลบั้มเปิดตัวในสตูดิโอของเธอ *Alpha* วางจำหน่ายในเดือนตุลาคม 2021

ซีแอลอยู่ในอันดับที่ 2 และ 25 ในผลสำรวจความคิดเห็นของผู้อ่านเกี่ยวกับ100บุคคลผู้ทรงอิทธิพลที่สุดในโลกของนิตยสารไทม์ *ในปี 2015 และ 2016 ตามลำดับ เธอปรากฏตัวในรายชื่อ Forbes* 30 Under 30 Asia (2019) และได้รับการเสนอชื่อให้เป็นสมาชิกเกิร์ลกรุปที่ดีที่สุดตลอดกาลโดย *[[เดอะการ์เดียน]]* นอกเหนือจากด้านดนตรีแล้ว เธอยังได้รับการยอมรับว่าเป็นไอคอนแห่งสไตล์โดยสื่อสิ่งพิมพ์จำนวนมากทั่วโลก

## อ้างอิง

หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:นักร้องเคป็อป
หมวดหมู่:นักร้องป็อปหญิงชาวเกาหลีใต้
หมวดหมู่:สมาชิกของทูเอนีวัน
พระธรรมวชิรนายก (ปรีชา อภิวณฺโณ)

**พระธรรมวชิรนายก** **(ปรีชา อภิวณฺโณ)** นิยมเรียกว่า *"ท่านเจ้าคุณปรีชา"* เป็นพระสงฆ์ชาวไทย มีสมณศักดิ์เป็นพระราชาคณะชั้นธรรม ปัจจุบันดำรงตำแหน่งทางพระสังฆาธิการเป็นเจ้าคณะภาค 8 เจ้าอาวาสวัดราชบุรณราชวรวิหาร แขวงวังบูรพาภิรมย์ เขตพระนคร กรุงเทพมหานคร

## ประวัติ

### ชาติภูมิ
ชื่อ **ปรีชา** นามสกุล **จันทรัตน์** ชาตะ วันที่ 11 ธันวาคม พ.ศ. 2492 (วันอาทิตย์ แรม 6 ค่ำ เดือน 1 ปีฉลู) ณ บ้านเหนือ ตำบลบางงาม (ปัจจุบันอยู่ในเขตตำบลวังหว้า) อำเภอศรีประจันต์ จังหวัดสุพรรณบุรี

เป็นบุตรคนที่ 2 ในจำนวน 5 คน ของนายฉุย นามสกุล จันทรัตน์ กับนางช่าย นามสกุล สุขเสมอ

### อุปสมบท
บรรพชาและอุปสมบท วันที่ 17 พฤษภาคม พ.ศ. 2513 (วันอาทิตย์ ขึ้น 13 ค่ำ เดือน 6 ปีจอ) ณ พัทธสีมาวัดเกาะ ตำบลวังหว้า อำเภอศรีประจันต์ จังหวัดสุพรรณบุรี โดย

* พระครูวรนาถรังษี (ปุย ปุญฺญสิริ) วัดเกาะ เป็นพระอุปัชฌาย์

* พระปลัดบุญเหลือ อตฺถโกวิโท (ภายหลังได้รับพระราชทานสมณศักดิ์ที่ พระครูโสภณอรรถโกวิท) วัดสระกระโจม เป็นพระกรรมวาจาจารย์

* พระเฉลี่ย สิริธโร (ภายหลังได้รับพระราชทานสมณศักดิ์ที่ พระปริยัติคุณาภรณ์) วัดธัญญวารี เป็นพระอนุสาวนาจารย์

ได้รับฉายาทางพระพุทธศาสนาว่า **อภิวณฺโณ** [อะ - พิ - วัน - โน] เป็นศิษย์พระครูวรนาถรังษี (ปุย ปุญฺญสิริ) วัดเกาะ อำเภอศรีประจันต์ จังหวัดสุพรรณบุรี อุปสมบทแล้วจำพรรษาและศึกษาพระปริยัติธรรมยังสำนักเรียนวัดดอนเจดีย์ อำเภอดอนเจดีย์ จังหวัดสุพรรณบุรี ในสมัยพระวิบูลเมธาจารย์ (เก็บ ภทฺทิโย) เป็นเจ้าอาวาส

ต่อมาย้ายมาจำพรรษาอยู่ที่วัดราชบุรณราชวรวิหาร กรุงเทพมหานคร ในสมัยพระราชพฤฒาจารย์ (เชียง อินฺทโชโต) เป็นเจ้าอาวาส จวบจนได้รับแต่งตั้งเป็นผู้ช่วยเจ้าอาวาส และเป็นเจ้าอาวาส ตามลำดับ 

### วิทยฐานะ

* สอบได้นักธรรมชั้นเอก
* สอบได้เปรียญธรรม 9 ประโยค 

## ตำแหน่ง

### งานปกครอง

* พ.ศ. 2528 เป็นผู้ช่วยเจ้าอาวาสวัดราชบุรณราชวรวิหาร
* พ.ศ. 2540 เป็นเจ้าอาวาสวัดราชบุรณราชวรวิหาร
* พ.ศ. 2545 เป็นรองเจ้าคณะภาค 8
* พ.ศ. 2564 เป็นเจ้าคณะภาค 8 มีจังหวัดในเขตปกครองคณะสงฆ์ จำนวน 6 จังหวัด คือ จังหวัดอุดรธานี จังหวัดหนองคาย จังหวัดเลย จังหวัดสกลนคร จังหวัดหนองบัวลำภู และจังหวัดบึงกาฬ

## สมณศักดิ์

* พ.ศ. 2539 เป็นพระราชาคณะชั้นสามัญเปรียญ ราชทินนามที่ *พระเมธีสุตาภรณ์*
* พ.ศ. 2544 เป็นพระราชาคณะชั้นราช ราชทินนามที่ *พระราชสุตาภรณ์ ตรีปิฎกบัณฑิต มหาคณิสสร บวรสังฆาราม คามวาสี*
* พ.ศ. 2549 เป็นพระราชาคณะชั้นเทพ ราชทินนามที่ *พระเทพโสภณ วิมลปริยัติกิจ ตรีปิฎกบัณฑิต มหาคณิสสร บวรสังฆาราม คามวาสี* 
* พ.ศ. 2566 เป็นพระราชาคณะชั้นธรรม ราชทินนามที่ *พระธรรมวชิรนายก ดิลกศาสนกิจบริหาร ธรรมปฏิภาณวิจิตร ตรีปิฎกบัณฑิต มหาคณิสสร บวรสังฆาราม คามวาสี*

## อ้างอิง


## สืบตำแหน่ง

หมวดหมู่:บุคคลที่เกิดในปี พ.ศ. 2492
หมวดหมู่:บุคคลที่ยังมีชีวิตอยู่
หมวดหมู่:เปรียญธรรม 9 ประโยค
หมวดหมู่:ภิกษุในสังกัดคณะสงฆ์มหานิกาย
หมวดหมู่:พระสงฆ์ชาวไทย
หมวดหมู่:เจ้าคณะภาค 8
หมวดหมู่:เจ้าอาวาส
หมวดหมู่:พระราชาคณะชั้นธรรม
หมวดหมู่:บุคคลจากอำเภอศรีประจันต์
หมวดหมู่:ภิกษุจากจังหวัดสุพรรณบุรี
หมวดหมู่:บุคคลจากจังหวัดสุพรรณบุรี
หมวดหมู่:พระเถราจารย์สายสุพรรณบุรี
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

**การเลือกตั้ง[[สมาชิกสภาผู้แทนราษฎรจังหวัดภูเก็ต]] พ.ศ. 2529** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด

## ดูเพิ่ม
* จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
* จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

## อ้างอิง

ภูเก็ต
หมวดหมู่:การเลือกตั้งในจังหวัดภูเก็ต
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

**การเลือกตั้ง[[สมาชิกสภาผู้แทนราษฎรจังหวัดภูเก็ต]] พ.ศ. 2531** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด

## ดูเพิ่ม
* จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
* จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

## อ้างอิง

ภูเก็ต
หมวดหมู่:การเลือกตั้งในจังหวัดภูเก็ต
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**การเลือกตั้ง[[สมาชิกสภาผู้แทนราษฎรจังหวัดภูเก็ต]] พ.ศ. 2526** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด

## ดูเพิ่ม
* จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
* จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

## อ้างอิง

ภูเก็ต
หมวดหมู่:การเลือกตั้งในจังหวัดภูเก็ต
พันธมิตร ประพันธ์

**พันธมิตร ประพันธ์**  (12 กันยายน พ.ศ. 2546 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งปีกให้กับพีที ประจวบ ในไทยลีก และทีมชาติไทย

## อาชีพสโมสร
พันธมิตรได้ผ่านสถาบันสโมสรฟุตบอลชลบุรีและได้รับการเปิดตัวในไทยลีกเมื่อครั้งที่พบกับสโมสรฟุตบอลสุพรรณบุรีในเดือนกุมภาพันธ์ พ.ศ. 2565 ซึ่งทีมของเขาเป็นฝ่ายแพ้ 2 ประตูต่อ 1 แล้วเขายิงประตูแรกให้แก่สโมสรในเกมเยือนที่พบกับสโมสรฟุตบอลสมุทรปราการ ซิตี้ 1 ประตูต่อ 2 ในเดือนมีนาคม ค.ศ. 2565

ส่วนใน พ.ศ. 2565 พันธมิตรได้รับการส่งตัวไปสโมสรฟุตบอลสมุทรปราการ ซิตี้ แบบยืมตัวเพื่อแข่งในไทยลีก 2

## อาชีพระดับนานาชาติ
พันธมิตรลงแข่งให้แก่ฟุตบอลทีมชาติไทยรุ่นอายุไม่เกิน 20 ปี ในศึกฟุตบอลอาเซียนชิงแชมป์เยาวชนอายุไม่เกิน 19 ปี 2022

## การทำประตูระดับนานาชาติ

### รุ่นอายุไม่เกิน 23 ปี

## อ้างอิง

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดสมุทรปราการ
หมวดหมู่:ปีกฟุตบอลชาย
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลพลังกาญจน์
ประธานาธิบดีเอกวาดอร์

**ประธานาธิบดีเอกวาดอร์** () มีชื่อทางการว่า **ประธานาธิบดีตามรัฐธรรมนูญแห่งสาธารณรัฐเอกวาดอร์** () ดำรงตำแหน่งประมุขแห่งรัฐและหัวหน้ารัฐบาลแห่งประเทศเอกวาดอร์ ถือเป็นตำแหน่งทางการเมืองสูงสุดในประเทศในฐานะหัวหน้าฝ่ายบริหาร ประธานาธิบดีดำรงตำแหน่งได้เพียง 2 สมัย สมัยละ 4 ปี ตามรัฐธรรมนูญฉบับปัจจุบัน ก่อนหน้านั้น ประธานาธิบดีดำรงตำแหน่งได้เพียงสมัยเดียว

ประธานาธิบดีเอกวาดอร์คนปัจจุบันคือดานิเอล โนโบอา เขาได้รับเลือกตั้งใน ค.ศ. 2023 และในปัจจุบันเป็นประธานาธิบดีที่อายุน้อยที่สุดในประวัติศาสตร์ประเทศ

## อ้างอิง

## แหล่งข้อมูลอื่น
*Official website of the Ecuadorian government on their presidential history 
*Edufuturo's website on Presidents of Ecuador  (Retrieved 14 January 2024)
กรมกิจลับสหรัฐ

**กรมกิจลับสหรัฐ** (United States Secret Service) ย่อเป็น **USSS** เป็นหน่วยงานระดับกรมสังกัดกระทรวงความมั่นคงภายในสหรัฐ ทำหน้าที่สืบเสาะหาอาชญากรคนสำคัญ รวมถึงทำหน้าที่ปกป้องบุคคลสำคัญรวมถึงครอบครัวของพวกเขา กล่าวคือเป็นหน่วยงานที่ทำหน้าที่ในเชิงตำรวจลับแห่งชาติ 

กรมกิจลับสหรัฐก่อตั้งในปี 1865 สังกัดกระทรวงการคลังสหรัฐ เนื่องจากถูกวางบทบาทให้สืบหาอาชญากรที่ปลอมธนบัตรดอลลาร์สหรัฐ ต่อมาในปี 2003 มีการโอนย้ายเข้าสังกัดกระทรวงความมั่นคงภายในซึ่งตั้งขึ้นใหม่ และมีบทบาทเพิ่มเติมในการต่อต้านอาชญากรรมทางเทคโนโลยี

ในปัจจุบัน กรมกิจลับสหรัฐได้รับมอบหมายภารกิจจากสภาคองเกรสให้ทำหน้าที่สองส่วน ส่วนแรกคือภารกิจอารักขาผู้นำและบุคคลสำคัญของชาติ อาคันตุกะต่างชาติ ส่วนที่สองคือภารกิจสืบหาอาชญากรที่ก่อความเสียหายร้ายแรงต่อระบบเงินตราและโครงสร้างพื้นฐาน

## อ้างอิง

## แหล่งข้อมูลอื่น

* 
* "Protecting the U.S. President abroad", by BBC News
* "Inside the Secret Service"—slide show by *[[Life (magazine)|Life]]*

หมวดหมู่:กระทรวงการคลังสหรัฐ
หมวดหมู่:กระทรวงความมั่นคงภายในสหรัฐ
หมวดหมู่:อาชญากรรมทางการเงิน
ลอเรน

**อี ซึง-จู** (เกาหลี: 이승주; เกิด 10 มกราคม ค.ศ. 1995) เป็นที่รู้จักในชื่อ **ลอเรน** (เกาหลี: 로렌; เขียนเป็น **LØREN**) เป็นนักร้อง นักแต่งเพลง และโปรดิวเซอร์ชาวเกาหลีใต้ ภายใต้สังกัดเดอะแบล็กเลเบิลและออกเพลงผ่านค่ายเพลงอินดี้ Fire Exit Records ของเขาเอง เขาเปิดตัวในฐานะนักร้องเมื่อวันที่ 13 พฤศจิกายน 2020 ด้วยเพลงแนวเฮฟวีร็อก "Empty Trash" เขาได้รับเครดิตในฐานะโปรดิวเซอร์ในเพลง "개소리 (Bullshit)" ของ จี-ดรากอน ในปี 2017 และในฐานะนักแต่งเนื้อเพลงในเพลง "พริตตีซาเวจ", "ยูเนเวอร์โนว์" และ "เลิฟซิกเกิลส์" ของแบล็กพิงก์

## ชีวิตช่วงแรกและการศึกษา
ลอเรนเกิดมาจากพ่อแม่ชาวเกาหลีใต้ พ่อของเขาคืออี แฮ-จิน ผู้ก่อตั้งและเจ้าหน้าที่การลงทุนระดับโลกของ Naver(GIO) และแม่ของเขาคืออี ยอง-ริน เขายังมีน้องสาวหนึ่งคนคือ อี ยอน-จู

เมื่อลอเรนอยู่ชั้นประถมศึกษาปีที่ 5 เขาได้ย้ายไปที่สิงคโปร์และเรียนที่โรงเรียน Singapore American School หลังจากสำเร็จการศึกษาระดับมัธยมศึกษาตอนปลายในปี 2013 เขาก็ย้ายไปที่ญี่ปุ่นและตัดสินใจที่จะลองเป็นโปรดิวเซอร์ EDM

## อาชีพ

## อิทธิพล
อีระบุว่าดนตรีของเขาได้รับอิทธิพลมาจากสไตล์ของยุค 90 และ 2000 เป็นหลัก นักแต่งเพลงและนักแสดงที่เขาชื่นชมมากที่สุดคือJulian Casablancas, Jack White, Damon Albarn, Liam Gallagher, Kurt CobainและPete Doherty ในการสัมภาษณ์กับ*NME*เขาพูดถึงว่าดนตรีช่วยเขาอย่างไรตลอดช่วงวัยรุ่น เนื่องจากข้อความเรื่องเสรีภาพในการพูดและความคิดเห็นทำให้เขาหลงใหล ในเวลานั้น เขาจำได้ว่าศิลปินอย่างParamore, MuseและVampire Weekendก็เป็นประกายแห่งความรักของเขาเช่นกัน

## ผลงานเพลง

## วีดิโอกราฟิก

## อ้างอิง

หมวดหมู่:นักดนตรีเกาหลีใต้
เอมิล โรบัค

**เอมิล ปาเคบบา จูฟ โรบัค** (, เกิด 3 พฤษภาคม 2003) เป็นนักฟุตบอลอาชีพชาวสวีเดน เล่นตำแหน่งกองหน้าให้กับสโมสรเมืองทองยูไนเต็ด ในไทยลีก โรบัคเกิดในสวีเดนจากพ่อแม่ชาวแกมเบีย ปัจจุบันเล่นให้กับทีมชาติสวีเดนรุ่นอายุไม่เกิน 19 ปี

## ระดับสโมสร
### ช่วงต้นอาชีพ
โรบัคเริ่มเล่นฟุตบอลตั้งแต่เด็กกับไอเอฟเค นอร์เชอปิง สโมสรในบ้านเกิด ก่อนจะย้ายไปเล่นให้กับ ไอเค สไลป์เนอร์ และ เวสเตอร์ฮานิงเง ไอเอฟ ในช่วงสั้น ๆ

### ฮัมมาร์บี
เขาเข้าร่วมอะคาเดมีของสโมสรฮัมมาร์บี ไอเอฟ ในสต็อกโฮล์ม ในปี 2015 ในวันที่ 3 มกราคม 2020 โรบัคเซ็นสัญญาอาชีพฉบับแรกกับสโมสรฮัมมาร์บี วันที่ 24 เมษายน 2020 โรบัคลงเล่นในตำแหน่งกองหน้าคู่กับตำนานนักฟุตบอลทีมชาติสวีเดนและผู้ถือหุ้นของฮัมมาร์บีอย่างซลาตัน อิบราฮีมอวิช ในการแข่งขันกระชับมิตรภายในสโมสรระหว่างช่วงการแพร่ระบาดของไวรัสโควิด-19 ซึ่งถ่ายทอดสดทางช่องดีเพลย์

## อ้างอิง

หมวดหมู่:บุคคลที่เกิดในปี พ.ศ. 2546
หมวดหมู่:นักฟุตบอลชายชาวสวีเดน
หมวดหมู่:กองหน้าฟุตบอลชาย
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นในไทยลีก
หมวดหมู่:นักฟุตบอลชายชาวต่างชาติที่ค้าแข้งในประเทศไทย
หมวดหมู่:นักฟุตบอลชาวสวีเดนที่ค้าแข้งในต่างประเทศ
มิกูราจิมะ

**หมู่บ้านมิกูราจิมะ** () เป็นหมู่บ้านที่ตั้งอยู่ในกิ่งจังหวัดมิยาเกะ อยู่ในการปกครองของมหานครโตเกียว ประเทศญี่ปุ่น ณ วันที่ 1 มิถุนายน ค.ศ. 2024 หมู่บ้านนี้มีจำนวนประชากรประมาณ 310 คน มีความหนาแน่นของประชากร 15.2 คนต่อตารางกิโลเมตร มีพื้นที่ทางบกทั้งสิ้น 

## ภูมิศาสตร์
หมู่บ้านมิกูราจิมะมีพื้นที่ครอบคลุมเกาะมิกูระ ซึ่งมีคนอาศัยอยู่ และเกาะอินัมบะ ซึ่งไม่มีคนอาศัยอยู่ เกาะมิกูระเป็นหนึ่งในกลุ่มเกาะทางตอนเหนือของหมู่เกาะอิซุ ในทะเลฟิลิปปินส์ ห่างจากโตเกียวไปทางใต้  และห่างจากเกาะมิยาเกะไปทางตะวันออกเฉียงใต้  หมู่บ้านแห่งนี้ได้รับความอบอุ่นจากกระแสน้ำคูโรชิโอะ จึงมีภูมิอากาศที่อบอุ่นกว่าและชื้นกว่าใจกลางโตเกียว

### เทศบาลข้างเคียง
* มหานครโตเกียว
** หมู่บ้านนีจิมะ
** หมู่บ้านโคซูชิมะ

## สถิติประชากร
ตามข้อมูลสำมะโนประชากรของญี่ปุ่น ประชากรของมิกูราจิมะค่อนข้างคงที่ในช่วงหลายทศวรรษที่ผ่านมา

## ประวัติศาสตร์
หมู่บ้านมิกูราจิมะจัดตั้งขึ้นเมื่อวันที่ 1 ตุลาคม ค.ศ. 1923 เมื่อหมู่เกาะอิซุถูกแบ่งเขตการปกครองออกเป็นหมู่บ้านและเมือง

## เศรษฐกิจ
เศรษฐกิจของหมู่บ้านมิกูราจิมะเน้นไปที่การท่องเที่ยวตามฤดูกาลเป็นหลัก เสริมด้วยการทำอุตสาหกรรมป่าไม้และการประมงเชิงพาณิชย์ นอกจากนี้ยังมีการทำฟาร์มขนาดเล็กอีกด้วย นักท่องเที่ยวมักมาทำกิจกรรม เช่น ตกปลา และดำน้ำ ด้วยความที่เกาะนี้เข้าถึงได้ยาก จึงมีนักท่องเที่ยวน้อยกว่าเกาะอื่น ๆ ในหมู่เกาะอิซุมาก และเนื่องจากจำนวนประชากรน้อยและนักท่องเที่ยวจำนวนจำกัด ธรรมชาติจึงยังคงความบริสุทธิ์อยู่ นอกจากนี้ยังมีโรงไฟฟ้าพลังน้ำขนาดเล็กผลิตไฟฟ้าให้กับหมู่บ้าน

## การขนส่ง
มิกูราจิมะไม่มีท่าเรือขนาดใหญ่ การเข้าถึงเกาะนี้ทำได้โดยการขึ้นเรือเฟอร์รีโทไกคิเซ็ง (; *Tōkai Kisen*) ที่แล่นจากเกาะมิยาเกะจิมะ และมีเฮลิคอปเตอร์ไปยังเกาะฮาจิโจจิมะ อิซุโอชิมะ และมิยาเกะจิมะ

## การศึกษา
หมู่บ้านมิกูราจิมะมีโรงเรียนประถมและมัธยมต้นที่สังกัดเทศบาลหมู่บ้านมิกูราจิมะ คือ โรงเรียนประถมและมัธยมต้นมิกูราจิมะ ()

## ดูเพิ่ม
* หมู่เกาะอิซุ

## อ้างอิง

## แหล่งข้อมูลอื่น
* 
*  

หมวดหมู่:หมู่บ้านในโตเกียว
หมวดหมู่:หมู่เกาะอิซุ
เอสเอส แคลิฟอร์เนียน

**เอสเอส ''แคลิฟอร์เนียน*** () เป็น[[เรือจักรไอน้ำ|เรือกลไฟ]]สัญชาติอังกฤษของสายการเดินเรือ[[เลย์แลนด์ไลน์|เลย์แลนด์]] (Leyland Line) เชื่อกันว่าเป็นเรือลำเดียวที่เห็นเรือ[[อาร์เอ็มเอส ไททานิก]] หรืออย่างน้อยก็เห็นสัญญาณไฟจากไททานิกขณะกำลังอับปาง ถึงแม้จะเป็นเรือที่อยู่ใกล้ที่สุดในบริเวณนั้น แต่ลูกเรือก็ไม่ได้ดำเนินการช่วยเหลือใด ๆ [[การสอบสวนเหตุการณ์อับปางของเรืออาร์เอ็มเอส ไททานิก โดยคณะกรรมการวุฒิสภาสหรัฐ|การสอบสวนของวุฒิสภาสหรัฐ]]และ[[การสอบสวนอุบัติเหตุไททานิก โดยคณะกรรมการสอบสวนอุบัติเหตุทางเรือของอังกฤษ|คณะกรรมการสอบสวนอุบัติเหตุทางเรือของอังกฤษ]] ต่างสรุปตรงกันว่าเรือแคลิฟอร์เนียนสามารถช่วยชีวิตผู้คนได้มากหรือทั้งหมด หากมีการตอบสนองต่อสัญญาณไฟขอความช่วยเหลือของไททานิกอย่างทันท่วงที การสอบสวนของวุฒิสภานั้นวิพากษ์วิจารณ์กัปตัน [[สแตนลีย์ ลอร์ด]] อย่างรุนแรง โดยเรียกการไม่ดำเนินการของเขาในระหว่างเหตุการณ์ภัยพิบัตินั้นว่า "น่าตำหนิ"

แม้จะมีการวิพากษ์วิจารณ์ดังกล่าว แต่ก็ไม่มีการดำเนินคดีอย่างเป็นทางการกับลอร์ดและลูกเรือของเขาเกี่ยวกับการไม่ยื่นมือไปช่วยเหลือ ลอร์ดโต้แย้งผลการสอบสวนและใช้เวลาที่เหลือในชีวิตพยายามล้างมลทินให้ตัวเอง ในปี ค.ศ. 1992 [[กองสอบสวนอุบัติเหตุทางทะเล]]ของรัฐบาลอังกฤษได้ทำการตรวจสอบคดีอีกครั้ง และแม้จะประณามการไม่ยื่นมือไปช่วยเหลือของแคลิฟอร์เนียนและกัปตันลอร์ด แต่ก็สรุปว่าเนื่องจากเวลาที่จำกัด "ผลกระทบจากการดำเนินการที่เหมาะสมของแคลิฟอร์เนียนจะไม่ต่างไปจากการรับภารกิจที่[[อาร์เอ็มเอส คาร์เพเทีย]] ทำจริง นั่นคือการช่วยเหลือผู้ที่หนีรอดมาได้ ... ไม่มีการกระทำที่เป็นไปได้อย่างสมเหตุสมผลของกัปตันลอร์ดที่จะนำไปสู่ผลลัพธ์ที่แตกต่างจากโศกนาฏกรรม"

เอสเอส แคลิฟอร์เนียน ถูกเรือดำน้ำเยอรมัน *SM U-34* และ *U-35'' จมในวันที่ 9 พฤศจิกายน ค.ศ. 1915 ในทะเลเมดิเตอร์เรเนียนตะวันออก ขณะทำหน้าที่เป็นเรือขนส่งระหว่างสงครามโลกครั้งที่หนึ่ง

## ประวัติ

## ไททานิก

## อาชีพในช่วงหลังและการจม

## ในวัฒนธรรมสมัยนิยม

## อ้างอิง


## แหล่งข้อมูลอื่น

หมวดหมู่:อาร์เอ็มเอส ไททานิก
ชนกภรณ์ การุณยธัช

**ชนกภรณ์ การุณยธัช**  (เกิดวันที่ 18 สิงหาคม พ.ศ. 2540 ที่กรุงเทพมหานคร ประเทศไทย) เป็นนักกีฬาขี่ม้าชาวไทย เธอเข้าร่วมการแข่งขี่ม้าชิงแชมป์โลก 2018 และเอเชียนเกมส์ 2022 รวมถึงได้รับเลือกจากสมาคมกีฬาขี่ม้าแห่งประเทศไทยให้เป็นตัวแทนประเทศไทยในการแข่งโอลิมปิกฤดูร้อน 2024 ที่ปารีส ซึ่งจะเป็นการปรากฏตัวในโอลิมปิกครั้งแรกของเธอ

## อ้างอิง

หมวดหมู่:นักกีฬาขี่ม้าหญิงชาวไทย
หมวดหมู่:นักกีฬาจากกรุงเทพมหานคร
หมวดหมู่:นักกีฬาขี่ม้าในโอลิมปิกฤดูร้อน 2024
ตำบลหนองข้างคอก

**หนองข้างคอก** เป็นตำบลหนึ่งตั้งอยู่ทางทิศตะวันออกเฉียงใต้ของอำเภอเมืองชลบุรี จังหวัดชลบุรี อยู่ห่างจากที่ว่าการอำเภอเมืองชลบุรีประมาณ 6 กิโลเมตร มีเนื้อที่รวมทั้งสิ้น 27 ตารางกิโลเมตร (16,875 ไร่) พื้นที่ตำบลอยู่ในความรับผิดชอบขององค์การปกครองส่วนท้องถิ่น 2 หน่วยงาน คือ เทศบาลนครบ้านสวนและองค์การบริหารส่วนตำบลหนองข้างคอก ซึ่งครอบคลุมพื้นที่บางส่วนของตำบลหนองข้างคอก

ตำบลหนองข้างคอกมีสภาพภูมิประเทศเป็นที่ราบเชิงเขา ดินเป็นดินร่วง และเป็นหิน ชั้นล่างเป็นแหล่งผลิตหินอุตสาหกรรมของจังหวัดชลบุรี

## ประวัติ
ตำบลหนองข้างคอกเดิมชื่อ ตำบลบ้านบ่อน้ำจืดและวัดหนองข้างคอก เดิมก็ชื่อว่าวัดหนองตำบลบ้านบ่อน้ำจืด ปัจจุบันที่ตั้งวัดตั้งอยู่ในเขตหมู่ที่ 3 ซึ่งเรียกว่าหมู่บ้านบ่อน้ำจืด เหตุที่เรียกว่าบ้านบ่อน้ำจืดเพราะว่าในหมู่บ้านนี้ ไม่ว่าจะขุดบ่อ ณ ที่ใด จะได้น้ำจืดสนิทและใสสะอาด วัดที่ตั้งในหมู่บ้านนี้ตั้งอยู่ใกล้หนองน้ำและลำห้วยปัจจุบัน หนองน้ำยังมีร่องรอยปรากฏอยู่ทางทิศใต้ของวัด จึงเรียกวัดนี้ว่า วัดหนองตำบลบ้านบ่อน้ำจืด หลักฐานอ้างอิงว่าตำบลนี้เป็นตำบลบ้านบ่อน้ำจืด และวัดนี้เดิมชื่อวัดหนองตำบลบ้านบ่อบ้านจืดได้อย่างดีและถูกต้องก็คือ หนังสือพระราชทานพระบรมราชานุญาตวิสุงคามสีมา เมื่อวันที่ 30 เมษายน พ.ศ. 2440

เหตุที่**ตำบลบ้านบ่อน้ำจืด**ได้เปลี่ยนชื่อมาเป็น**ตำบลหนองข้างคอก** เพราะว่า **วัดหนองตำบลบ้านบ่อน้ำจืด** ได้เกิดชำรุดทรุดโทรมปรักหักพังและถูกทอดทิ้ง ครั้นต่อมาได้มีการบูรณระซ่อมแซมวัดขึ้นโดยประชาชนผู้มีใจบุญกุศลและตั้งชื่อวัดขึ้นใหม่ว่า **วัดหนองข้างนอก** โดยรู้เท่าไม่ถึงการว่าวัดเดิมชื่อ หนองตำบลบ้านบ่อน้ำจืด ทั้งนี้ โดยอาศัยเหตุที่ว่าที่ตั้งวัดเดิมมีคอกควายของโรงเรียนหีบอ้อยน้ำตาลแดง ซึ่งในสมัยนั้น ใช้ควายเทียมหีบและอยู่ใกล้กับหนองน้ำ อยู่ทางด้านใต้ของวัด เลยตั้งชื่อวัดที่ซ่อมแซมบูรณะขึ้นใหม่ว่า **วัดหนองข้างคอก** ตามชื่อหนองน้ำและคอกควายที่อยู่ใกล้ที่ตั้งวัดและอาจจะเป็นการหลงลืมด้วยการจงใจซึ่งไม่อาจจะทราบได้ ชื่อตำบลซึ่งสำรวจกันใหม่ก็เลยตั้งชื่อขึ้นตามชื่อของวัดว่า **ตำบลหนองข้างคอก** และชื่อนี้ก็ใช้กันมาจนถึงปัจจุบัน

## ที่ตั้งและอาณาเขต
ตำบลหนองข้างคอกมีอาณาเขตติดต่อกับตำบลข้างเคียง ดังนี้
* ทิศเหนือ ติดกับตำบลบ้านสวนและตำบลหนองรี (อำเภอเมืองชลบุรี)
* ทิศใต้ ติดกับตำบลบางพระ (อำเภอศรีราชา)
* ทิศตะวันออก ติดกับตำบลหนองรี (อำเภอเมืองชลบุรี)
* ทิศตะวันตก ติดกับตำบลห้วยกะปิและตำบลเหมือง (อำเภอเมืองชลบุรี)

## การแบ่งเขตการปกครอง
### การปกครองส่วนภูมิภาค
ตำบลหนองข้างคอกประกอบด้วย 7 หมู่บ้าน ดังนี้
* หมู่ที่ 1 ห้วยทวน
* หมู่ที่ 2 มาบหวาย
* หมู่ที่ 3 หนองข้างคอก
* หมู่ที่ 4 บ่อน้ำจืด
* หมู่ที่ 5 สวนมะพร้าว
* หมู่ที่ 6 สวนน้ำตก
* หมู่ที่ 7 วังตะโก

### การปกครองส่วนท้องถิ่น
ท้องที่ตำบลหนองข้างคอกอยู่ในความรับผิดชอบองค์การปกครองส่วนท้องถิ่น 2 หน่วยงาน คือ
* เทศบาลนครบ้านสวน
* องค์การบริหารส่วนตำบลหนองข้างคอก

## ประชากร
จากการสำรวจเมื่อปี พ.ศ. 2566 ในเขตองค์การบริหารส่วนตำบลหนองข้างคอกมีประชากร 6,696 คน และตำบลหนองข้างคอกในเขตเทศบาลเมืองบ้านสวน 1,794 คน รายละเอียดตามตารางมีดังนี้

## การคมนาคม
ถนนสายหลักในตำบลหนองข้างคอก มีดังนี้
* ทางหลวงแผ่นดินหมายเลข 361 (ถนนเลี่ยงเมืองชลบุรี)
* ทางหลวงพิเศษหมายเลข 7 (ถนนกรุงเทพ–บ้านฉาง)

## สถานที่สำคัญ
* ตำรวจภูธรภาค 2
* มหาธาตุเจดีย์มิ่งโมลี ศรีบูรพา
* วัดเขาวังตะโก
* วัดป่าวชิรบรรพต
* วัดถ้ำเม่น
* วัดผาสุการาม

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลหนองข้างคอก

หนองข้างคอก
องค์การบริหารส่วนตำบลหนองข้างคอก

**องค์การบริหารส่วนตำบลหนองข้างคอก** เป็นองค์การบริหารส่วนตำบลแห่งหนึ่งในอำเภอเมืองชลบุรี จังหวัดชลบุรี ครอบคลุมพื้นที่ตำบลหนองข้างคอก เฉพาะหมู่ที่ 2–3, 5–7 และบางส่วนของหมู่ที่ 1, 4

เดิมพื้นที่ตำบลหนองข้างคอก มีฐานะเป็นสภาตำบลหนองข้างคอก และได้รับการยกฐานะขึ้นเป็นองค์การบริหารส่วนตำบลหนองข้างคอก ในปี พ.ศ. 2538

## ประชากร
องค์การบริหารส่วนตำบลหนองข้างคอกมีหมู่บ้านในพื้นที่ 7 หมู่บ้าน ได้แก่

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลหนองข้างคอก

หนองข้างคอก
หนองข้างคอก
โกปาอาเมริกา 2024 รอบชิงชนะเลิศ

**โกปาอาเมริกา 2024 รอบชิงชนะเลิศ** เป็นการแข่งขันฟุตบอลนานาชาติเพื่อหาผู้ชนะของโกปาอาเมริกา 2024 โดยจัดขึ้นที่ฮาร์ดร็อกสเตเดียม ในไมแอมีการ์เดนส์ รัฐฟลอริดา เมื่อวันที่ 14 กรกฎาคม ค.ศ. 2024 การแข่งขันล่าช้ากว่าหนึ่งชั่วโมงยี่สิบนาที เนื่องจากความแออัดยัดเยียดและเหตุการณ์อื่น ๆ ที่เกิดขึ้นใกล้สนามกีฬา 

ในการป้องกันแชมป์ อาร์เจนตินาเอาชนะโคลอมเบีย 1–0 หลังจากช่วงต่อเวลาพิเศษ คว้าแชมป์โกปาอาเมริกาเป็นสมัยที่ 16 ในจำนวนการเข้าร่วม 30 ครั้งของอาร์เจนตินา และเป็นตำแหน่งแชมป์ทัวร์นาเมนต์สำคัญ 3 ครั้งติดต่อกันของอาร์เจนตินา โดยก่อนหน้านี้คือ โกปาอาเมริกา 2021 และฟุตบอลโลก 2022 ซึ่งเป็นความสำเร็จที่สเปนเคยทำได้ก่อนหน้านี้ในปี 2008, 2010 และ 2012

## เส้นทางสู่รอบชิงชนะเลิศ

## การแข่งขัน
[thumb| [เลาตาโร มาร์ติเนซ ยิงประตูชัยให้กับอาร์เจนตินา]]
เอมิเลียโน มาร์ติเนซ ผู้รักษาประตูชาวอาร์เจนตินาเซฟได้ 4 ครั้ง ลิโอเนล เมสซิ กัปตันทีมชาติอาร์เจนตินา บาดเจ็บจนไม่สามารถเล่นต่อได้ในนาทีที่ 64 นิโกลัส กอนซาเลซ ปีกอาร์เจนตินายิงล้ำหน้าในนาทีที่ 75

การแข่งขันเข้าสู่ช่วงต่อเวลาพิเศษ หลังจากเสมอกันในเวลาปกติ 0–0 เลาตาโร มาร์ติเนซ ถูกเปลี่ยนตัวเข้ามาในนาทีที่ 97 สิบห้านาทีต่อมา โยบานิ โล เซลโซ ส่งบอลให้มาร์ติเนซทำประตูชัยในการแข่งขันนี้

### รายละเอียด




|style="width:60%; vertical-align:top;"|
**กฎการแข่งขัน**
*เวลาการแข่งขันปกติ 90 นาที
*ต่อเวลาพิเศษ 30 นาที หากมีผลเสมอในเวลา
*ดวลลูกโทษ หากยังมีผลเสมอในช่วงต่อเวลา
*แต่ละทีมจะระบุผู้เล่นสำรองได้สูงสุด 15 คน
*เปลี่ยนตัวผู้เล่นได้สูงสุด 5 คน โดยอนุญาตให้เปลี่ยนตัวได้ครั้งที่ 6 ในช่วงต่อเวลาพิเศษ
*แต่ละทีมจะได้รับโอกาสเพียงสามครั้งในการเปลี่ยนตัว โดยมีโอกาสครั้งที่สี่ในช่วงต่อเวลาพิเศษ
|}

## หมายเหตุ

## อ้างอิง

หมวดหมู่:นัดการแข่งขันฟุตบอลทีมชาติอาร์เจนตินา
หมวดหมู่:โกปาอาเมริกา 2024
หมวดหมู่:รัฐฟลอริดา
หมวดหมู่:เหตุการณ์ในเดือนกรกฎาคม พ.ศ. 2567
บรรลือ ทองเกลี้ยง

**บรรลือ ทองเกลี้ยง** (6 พฤษภาคม พ.ศ. 2538 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งปีกซ้ายให้แก่กองเรือรบ ในศึกไทยลีก 3

## เกียรติประวัติ
**ร่วมกับสโมสรฟุตบอลบางกอก**
* ชนะเลิศไทยลีก 3: ฤดูกาล 2566–67
* ชนะเลิศไทยลีก 3 โซนกรุงเทพและปริมณฑล: ฤดูกาล 2566–67

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลอ่างทอง
หมวดหมู่:ผู้เล่นสโมสรฟุตบอลบางกอก
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:นักฟุตบอลจากจังหวัดสุราษฎร์ธานี
ชาโด้ สิงห์มาวิน

**ชาโด้ สิงห์มาวิน** มีชื่อจริงว่า **วีรภัทร ปรีชา** (ชื่อเล่น เอ็ม หรือ โด้) เป็นนักมวยไทยชาวไทยจากจังหวัดตาก สื่อมวลชนตั้งฉายาว่า **นักมวยยอดกตัญญู**

## ประวัติ

วีรภัทร ปรีชา เกิดที่จังหวัดสุรินทร์ แต่ครอบครัวมาจากศรีสะเกษ แล้วย้ายมาตากตั้งแต่ยังเล็ก เติบโตมากับแม่ (สมยง สีด้วง) และพ่อเลี้ยง ชาโด้เป็นพี่คนโตมีน้องชาย 2 คน ครอบครัวมีฐานะยากจน ไม่มีบ้านเป็นของตัวเอง ต้องออกไปช่วยแม่สมยงทำงานตั้งแต่เรียนประถม อย่าง ขุดหัวมัน ถางหญ้า หาเห็ดในป่า

ด้านการศึกษา ศึกษาที่โรงเรียนตากสินราชานุสรณ์ จนเมื่อศึกษาระดับประถมศึกษาปีที่ 6 รุ่นพี่ชวนไปซ้อมมวยไทย หลังขึ้นชกครั้งแรกจึงตัดสินใจชกมวยเพราะอยากได้เงินมาช่วยแม่ส่งน้องเรียนหนังสือ ขึ้นชก 4 ไฟต์แรก แพ้ทุกนัด จนไฟต์ที่ 5 ถึงชนะน็อก

หลังจากชกมวยตามงานวัดและเทศกาลต่าง ๆ จนได้เป็นคู่เอกในเขตภูธร จึงได้เดินสายครั้งแรกที่จังหวัดสิงห์บุรีกับค่าย อ.วันเชิด ทำให้มีโอกาสได้เรียนรู้ทักษะมวยกับคนในค่ายอย่างจริงจัง ภายหลังได้ชกครั้งแรกที่สนามมวยราชดำเนินแต่แพ้ในการชกครั้งแรกที่เวทีในกรุงเทพฯ หลังจากนั้นจึงเริ่มเป็นที่รู้จักในวงการมวยมากขึ้น ภายใต้การดูแลของค่ายมวยสวนอาหารปีกไม้ 

ในช่วงการระบาดทั่วของโควิด-19 ในประเทศไทย หาอาชีพเสริมเพื่อประคองชีวิต อย่างเป็นช่างไฟฟ้าหรือช่างแอร์ วันหยุดก็เข้าป่าเพื่อหาของมาขาย

ในวัย 22 ปี ได้แชมป์เวลเตอร์เวต เวทีราชดำเนิน ในปี 2565 คว้าเข็มขัดแชมป์เวลเตอร์เวท รุ่น 147 ปอนด์ รายการ *ราชดำเนินเวิลด์ซีรีส์* (RWS 2022) หลังจากนั้นปี 2567 ได้ข้ามมาต่อยรายการ *วันลุมพินี* นัดแรกแพ้คะแนนให้กับมามูกา อูซูบายัน นักชกจากรัสเซีย ไฟต์ต่อมาชนะทีเคโอ เอริค เฮเออร์ จากสวีเดน ไฟต์ถัดมาชนะคะแนนจิมมี วีโนต์ จากฝรั่งเศส จากนั้นชนะคะแนนโมฮัมหมัด เซียซารานี, สิทธิชัย ศิษย์สองพี่น้อง และได้เซ็นสัญญากับวันแชมเปียนชิปในนัดที่ชนะน็อกฮัสซัน วาห์ดานิราด จากอิหร่าน

## อ้างอิง

หมวดหมู่:นักมวยไทยชาวไทย
หมวดหมู่:นักกีฬาจากจังหวัดตาก
รักว้าวุ่นในบ้านชิอุนจิ

เป็นซีรีส์มังงะญี่ปุ่นที่เขียนและวาดภาพโดยเรย์จิ มิยาจิมะ ได้ตีพิมพ์ต่อเนื่องในนิตยสาร''มังงะเซเน็ง'' *[[ยัง แอนิมอล]]* ของฮาคุเซนชะ ตั้งแต่เดือนกุมภาพันธ์ พ.ศ. 2565 ได้มีการตีพิมพ์เป็นภาษาไทยโดยสำนักพิมพ์ฟินิกซ์ อนิเมะซีรีส์ทางโทรทัศน์ที่ดัดแปลงโดยสตูดิโอโดงาโกโบ ออกอากาศตั้งแต่เดือนเมษายนถึงมิถุนายน พ.ศ. 2568

## ตัวละคร
;
:
;
:
;
:
;
:
;
:
;
:
;
:
;
:

## สื่อ
### มังงะ
เขียนและวาดภาพโดยเรย์จิ มิยาจิมะ *รักว้าวุ่นในบ้านชิอุนจิ* เริ่มตีพิมพ์ในนิตยสาร''มังงะเซเน็ง'' *[[ยัง แอนิมอล]]* ของฮาคุเซนชะ เมื่อวันที่ 25 กุมภาพันธ์ พ.ศ. 2565 ฮาคุเซนชะได้ทำการรวบรวมตอนต่างๆ ไว้เป็นเล่ม(ทังโกบง) โดยเล่มแรกได้วางจำหน่ายในวันที่ 15 กรกฎาคม พ.ศ. 2565 ณ วันที่ 27 กุมภาพันธ์ พ.ศ. 2569 มีการจำหน่ายไปแล้วจำนวน 9 เล่ม สำนักพิมพ์ฟินิกซ์ได้ประกาศเป็นผู้ลิขสิทธิ์ในการตีพิมพ์เป็นภาษาไทยเมื่อวันที่ 24 ตุลาคม พ.ศ. 2565

#### จำนวนเล่ม

### อนิเมะ
ในเดือนกุมภาพันธ์ พ.ศ. 2567 มีการประกาศว่าซีรีส์นี้จะได้รับการดัดแปลงเป็นอนิเมะซีรีส์ทางโทรทัศน์ ซีรีส์นี้จะผลิตโดยสตูดิโอโดงาโกโบและกำกับโดยเรียวกิ คามิตสึโบะ พร้อมกับบทที่เขียนโดย  และการออกแบบตัวละครและกำกับแอนิเมชันหลักโดยมิกิ มูโตะ เพลงประกอบแต่งโดย Akki,  และ โดยออกอากาศตั้งแต่วันที่ 8 เมษายน พ.ศ. 2568 ถึงวันที่ 24 มิถุนายน พ.ศ. 2568 ทางช่องเอที-เอ็กซ์ และเครือข่ายอื่น ๆ มีเพลงเปิดคือ , ร้องโดย Nacherry, ในขณะที่เพลงปิดคือ "Like You o(><)o Love You?" ร้องโดยชิกะ อันไซ, มาริกะ โคโนะ, ริเอะ ทากาฮาชิ, ฮานะ ฮิชิกาวะและคานะ อิจิโนเซะ ในฐานะ “ลูก ๆ ของครอบครัวชิอุนจิ” เมเดียลิงก์เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้ และโอเชียเนีย (ยกเว้นออสเตรเลียและนิวซีแลนด์) และสตรีมบนช่องยูทูบ

#### รายชื่อตอน

## อ้างอิง

## แหล่งข้อมูลอื่น
*  
*  
*  
* 

หมวดหมู่:มังงะที่ตีพิมพ์ในปี พ.ศ. 2565
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวเซเน็ง
หมวดหมู่:โดงาโกโบ
หมวดหมู่:มังงะของสำนักพิมพ์ฮาคุเซนชะ
หมวดหมู่:เมเดียลิงก์
หมวดหมู่:การ์ตูนญี่ปุ่นแนวเซเน็ง
หมวดหมู่:ฟีนิกซ์ (สำนักพิมพ์)
เอฟเอคอมมิวนิตีชีลด์ 2024

**เอฟเอคอมมิวนิตีชีลด์ 2024**  (หรือ **เอฟเอคอมมิวนิตีชีลด์ภายใต้การสนับสนุนของ[[แมคโดนัลด์]]** ด้วยเหตุผลด้านการสนับสนุน) เป็นการแข่งขันเอฟเอคอมมิวนิตีชีลด์ครั้งที่ 102. จะลงเล่นกันที่ สนามกีฬาเวมบลีย์ ในลอนดอน ในวันที่ 10 สิงหาคม ค.ศ. 2024 ซึ่งเป็นการพบกันระหว่างทีมชนะเลิศพรีเมียร์ลีกฤดูกาลที่ผ่านมา อย่างแมนเชสเตอร์ซิตี พบกับทีมชนะเลิศเอฟเอคัพฤดูกาลที่แล้วอย่างแมนเชสเตอร์ยูไนเต็ด. ครั้งนี้จะเป็น แมนเชสเตอร์ดาร์บี ครั้งที่สามในคอมมิวนิตีชีลด์. แชมป์เก่า อาร์เซนอล ไม่ผ่านเข้ารอบสำหรับครั้งนี้และไม่สามารถที่จะป้องกันตำแหน่งของพวกเขาได้, โดยตกรอบไปในรอบที่สามของบอลถ้วยและจบอันดับที่สองในลีก.

## ภูมิหลัง

แมนเชสเตอร์ซิตี และ แมนเชสเตอร์ยูไนเต็ด ได้เข้าร่วมสำหรับ เอฟเอคอมมิวนิตีชีลด์ 2024 ในฐานะทีมชนะเลิศของ พรีเมียร์ลีก ฤดูกาล 2023–24 และ เอฟเอคัพ ฤดูกาล 2023–24, ตามลำดับ. ครั้งนี้จะเป็นครั้งที่ 194 แมนเชสเตอร์ดาร์บี ที่จะจัดขึ้นในการแข่งขันทั้งหมดและเป็นครั้งที่สามที่ได้จัดขึ้นในคอมมิวนิตีชีลด์; แมนเชสเตอร์ยูไนเต็ดเอาชนะทั้งสองครั้งในการพบกันที่ผ่านมาใน 1956 (เมื่อการแข่งขันถูกเรียกในชื่อว่า แชริตีชีลด์) และ 2011. แมนเชสเตอร์ยูไนเต็ด ลงสนามในและชนะเกมคอมมิวนิตีชิลด์มากที่สุด, โดยชนะไปถึง 21 จากทั้งหมด 30 นัด, แม้ว่าจะนับรวมกับการครองแชมป์ร่วมสี่ครั้งใน 1965, 1967, 1977 และ 1990; ครั้งล่าสุดของวพวกเขามาใน 2016. แมนเชสเตอร์ซิตี ลงเล่นในคอมมิวนิตีชีลด์ 15 นัด, รวมถึงสามครั้งก่อนหน้านี้ด้วย, ซึ่งทั้งหมดนี้จบลงด้วยความพ่ายแพ้, ทีมแรกที่ประสบกับความสำเร็จนี้นับตั้งแต่ยูไนเต็ดเข้ามาใน 2001. พวกเขาคว้าแชมป์คอมมิวนิตีชีลด์หกสมัย, ครั้งล่าสุดมาใน 2019. ซิตีพยายามที่จะหลีกเลี่ยงการทำสถิติอันไม่พึงประสงค์ของยูไนเต็ดในการเอาชนะชีลด์สี่นัดติดต่อกัน, เคยแพ้ใน 1998.

## แมตช์
### สรุปผลการแข่งขัน

## อ้างอิง

## แหล่งข้อมูลอื่น

* The FA Community Shield ที่ สมาคมฟุตบอลอังกฤษ

2024
หมวดหมู่:นัดการแข่งขันของสโมสรฟุตบอลแมนเชสเตอร์ซิตี
หมวดหมู่:นัดการแข่งขันของสโมสรฟุตบอลแมนเชสเตอร์ยูไนเต็ด
หมวดหมู่:ฟุตบอลในประเทศอังกฤษในฤดูกาล 2024–25
ความสัมพันธ์จีน–อิสราเอล

สาธารณรัฐประชาชนจีนกับรัฐอิสราเอลสถาปนาความสัมพันธ์ทางการทูตอย่างเป็นทางการใน ค.ศ. 1992 ในขณะที่สาธารณรัฐจีนรับรองความเป็นอธิปไตยของอิสราเอลโดยนิตินัยใน ค.ศ. 1949 สาธารณรัฐจีนพ่ายแพ้ต่อสงครามกลางเมืองจีน ทำให้พรรคคอมมิวนิสต์จีนขึ้นมามีอำนาจทั่วจีนแผ่นดินใหญ่ ใน ค.ศ. 1950 อิสราเอลเป็นประเทศแรกในตะวันออกกลางที่รับรองสาธารณรัฐประชาชนจีนเป็นรัฐบาลเดียวของจีน แต่พรรคคอมมิวนิสต์จีนไม่ตอบสนองด้วยการสร้างความสัมพันธ์ทางการทูต เนื่องจากอิสราเอลเข้าร่วมในกลุ่มตะวันตกในช่วงสงครามเย็น ความไม่พอใจนี้ยังคงมีอยู่จนกระทั่งสงครามเย็นสิ้นสุดลงด้วยการล่มสลายของสหภาพโซเวียตใน ค.ศ. 1991

ประเทศจีนเป็นคู่ค้าที่ใหญ่เป็นอันดับ 3 ของอิสราเอล และเป็นคู่ค้ารายใหญ่สุดของอิสราเอลในเอเชียตะวันออก การค้าทวิภาคีมีปริมาณเพิ่มขึ้นจาก 50 ล้านดอลลาร์สหรัฐใน ค.ศ. 1992 ไปเป็นมากกว่า 10,000 ล้านดอลลาร์สหรัฐใน ค.ศ. 2013 อิสราเอลค้าขายเทคโนโลยีและอาวุธกับจีนอย่างมาก นักวิจารณ์บางคนสังเกตเห็นความคล้ายคลึงกันระหว่างวัฒนธรรมและค่านิยมของทั้งสองชาติ เช่นเดียวกันกับผลประโยชน์ทางเศรษฐกิจร่วมกัน ประเทศจีนเป็นหนึ่งในไม่กี่ประเทศบนโลกที่คงความสัมพันธ์อันอบอุ่นร่วมกันกับอิสราเอล รัฐปาเลสไตน์ และโลกมุสลิมส่วนใหญ่

สถานะของจีนในฐานะมหาอำนาจโลกที่เป็นไปได้ กระตุ้นให้อิสราเอลรักษาความสัมพันธ์ใกล้ชิดกับประเทศนี้ และบูรณาการอิทธิพลระดับโลกของจีนเข้ากับการจัดด้านเศรษฐกิจของอิสราเอล อิสราเอลมีสถานเอกอัครราชทูตของตนเองที่ปักกิ่ง และกงสุลใหญ่ที่กวางโจว, เฉิงตู, ฮ่องกง และเซี่ยงไฮ้ ส่วนจีนมีสถานเอกอัครราชทูตที่เทลอาวีฟ

## อ้างอิง

## ข้อมูล
* 


อิสราเอล
จีน
ปืนเล็กยาวเออาร์-15

**ปืนเล็กยาวเออาร์-15** () เป็นปืนเล็กยาวกึ่งอัตโนมัติเบา (lightweight semi-automatic rifle) เป็นต้นแบบหรือส่วนคล้ายของปืนเออาร์-15 โคลต์ ตัวแบบของโคลต์ได้ถอดคุณสมบัติการยิงแบบเลือกได้ (selective fire) ออกจากปืนเออาร์-15 อาร์มาไลท์ ซึ่งเป็นตัวแบบดั้งเดิมของปืนแบบดังกล่าว โดยมีการลดส่วนประกอบแบบเดียวกับปืนเออาร์-10 ที่ออกแบบโดยยูจีน สตอเนอร์ และมีลักษณะเช่นเดียวกับปืนเล็กยาวเอ็ม-16 ที่เป็นยุทธภัณฑ์ทางกองทัพ

ใน ค.ศ. 1959 อาร์มาไลท์ได้ขายสิทธิบัตรและเครื่องหมายทางการค้าให้กับโคลต์ หลังจากที่ทางกองทัพปฏิเสธเนื่องจากอยู่ในช่วงประจำการปืนเล็กยาวเอ็ม-14 เมื่อสิทธิบัตรส่วนใหญ่ของปืนเออาร์-15 โคลต์ หมดอายุใน ค.ศ. 1977 แหล่งผลิตปืนหลายแห่งได้คัดลอกและผลิตปืนภายใต้ชื่อผลิตภัณฑ์อย่างหลากหลาย ในขณะที่สิทธิบัตรหมดอายุ โคลต์ได้ต่อสิทธิ์เครื่องหมายค้าที่มีชื่อว่า *เออาร์-15* จึงเป็นผู้ผลิตรายเดียวที่สามารถติดฉลากชื่อปืนบนผลิตภัณฑ์ของตนเองได้

ตั้งแต่ ค.ศ. 1994 ถึง 2004 ได้มีมาตรการระงับการครองครองปืนจู่โจมทุกแบบโดยรัฐบาลกลางสหรัฐ ส่งผลให้มีการจำกัดการครองครองปืนเออาร์-15 โคลต์ และส่วนประกอบผลิตภัณฑ์อย่างอื่นในสหรัฐ และมีผลครอบคลุมถึงปืนเล็กยาวแม้มีคุณสมบัติจู่โจมน้อยก็ตาม ปืนเล็กยาวเออาร์-15 ได้รับสมญานามว่า "ปืนเล็กยาวทางกีฬาแบบใหม่" เมื่อ ค.ศ. 2009 โดยมูลนิธิกีฬายิงปืนแห่งชาติสหรัฐ (NSSF) ซึ่งเป็นสมาคมการค้าปืนที่เป็นที่ยอมรับอย่างรวดเร็วในอุตสาหกรรมขนาดใหญ่ ในช่วงคริสต์ทศวรรษ 2010 ปืนเล็กยาวเออาร์-15 กลายเป็น "ปืนเล็กยาวที่ดีที่สุดและถูกกล่าวร้ายมากที่สุด" ในสหรัฐ จากการรายงานของ *[[เดอะนิวยอร์กไทมส์]]* ระบุถึง ปืนเล็กยาวเออาร์-15 ได้รับการกล่าวร้ายมากที่สุดเป็นผลมาจากการถูกนำไปใช้ในการกราดยิงหมู่ และได้รับการสนับสนุนให้เป็น "ปืนเล็กยาวอเมริกัน" โดยสมาคมปืนเล็กยาวแห่งชาติสหรัฐ ความนิยมส่วนหนึ่งมาจากการจำกัดที่มีผลบังคับใช้อยู่และแผนการจำกัดการครอบครองที่จะมาถึง 

## อ้างอิง

หมวดหมู่:ปืนเล็กยาว
หมวดหมู่:ปืนเล็กยาวจู่โจม
นิทานอุทาหรณ์

**นิทานอุทาหรณ์** () เป็นวรรณกรรมประเภทหนึ่งที่แต่งเป็นร้อยแก้วหรือร้อยกรองขนาดสั้น มีลักษณะเด่นคือการกำหนดลักษณะต่าง ๆ ของมนุษย์ให้แก่ตัวละครที่เป็นสัตว์ สิ่งมีชีวิตในตำนาน พืช สิ่งของ หรือพลังธรรมชาติ นิทานเหล่านี้มีจุดประสงค์เพื่อแสดงให้เห็นหรือนำไปสู่คติสอนใจบางประการ และในตอนท้ายอาจนำเสนอคติสอนใจนั้นอย่างชัดเจนในรูปแบบของคติบท ภาษิต หรือสุภาษิตที่คมคายและกะทัดรัด

นิทานอุทาหรณ์ต่างจากนิทานคติสอนใจตรงที่นิทานคติสอนใจ*ไม่มี*สัตว์ พืช สิ่งของ หรือพลังธรรมชาติเป็นตัวละครที่สามารถพูดคุยหรือแสดงความสามารถอื่น ๆ อย่างมนุษย์ ในทางกลับกัน นิทานสัตว์จะเน้นตัวละครที่เป็นสัตว์พูดได้โดยเฉพาะ

อย่างไรก็ตาม การใช้งานศัพท์เหล่านี้ไม่ได้แยกจากกันชัดเจนเสมอไป ตัวอย่างเช่น ในพันธสัญญาใหม่ฉบับพระเจ้าเจมส์ที่ 1 แห่งอังกฤษ ผู้แปลได้แปลคำว่า  ("เรื่องเหลวไหล") เป็น  ในจดหมายของนักบุญเปาโลถึงทิโมธี ฉบับที่ 1, จดหมายของนักบุญเปาโลถึงทิโมธี ฉบับที่ 2, จดหมายของนักบุญเปาโลถึงทิตัส และจดหมายของนักบุญเปโตร ฉบับที่ 1

## ดูเพิ่ม
* นิทานคติสอนใจ

## เชิงอรรถและอ้างอิง


หมวดหมู่:อุปมานิทัศน์
หมวดหมู่:คติชนวิทยา
หมวดหมู่:กลวิธีเรื่องเล่า
หมวดหมู่:ประเภทเรื่องสั้น
หมวดหมู่:กลวิธีการโน้มน้าวจิตใจ
จาง ฮ่าว

**จาง ฮ่าว** (; ; เกิด 25 กรกฎาคม ค.ศ. 2000) เป็นนักร้องชาวจีนซึ่งทำงานหลักในประเทศเกาหลีใต้และเซ็นสัญญากับเยฺว่หฺวาเอนเตอร์เทนเมนต์ เขาจบอันดับที่ 1 ในรายการ*[[บอยส์แพลนเน็ต]]* และเปิดตัวในฐานะสมาชิกของวงบอยแบนด์เกาหลีใต้ ซีโรเบสวัน ในเดือนกรกฎาคม 2023 เขาได้รับการยกย่องว่าเป็นชาวต่างชาติคนแรกที่ชนะเลิศในรายการเซอร์ไวเวิลของเกาหลีใต้

## ชีวิตช่วงแรกและการศึกษา
จางเกิดเมื่อวันที่ 25 กรกฎาคม ค.ศ. 2000 และมาจากมณฑลฝูเจี้ยน ประเทศจีน ในเดือนมกราคม 2018 เขาได้เข้าร่วมการสอบเข้ามหาวิทยาลัยแห่งชาติสำหรับนักเรียนด้านศิลปะและได้อันดับหนึ่งในมณฑลฝูเจี้ยนซึ่งเป็นบ้านเกิดของเขา จากนั้นเขาจึงลงทะเบียนเรียนที่มหาวิทยาลัยครูฝูเจี้ยน สาขาการศึกษาด้านดนตรี และสำเร็จการศึกษาในปี 2024 ขณะเรียนมหาวิทยาลัย เขาได้รับใบรับรองการสอนเพื่อสอนดนตรีให้กับนักเรียนมัธยมศึกษา พรสวรรค์ทางดนตรีของเขา ได้แก่ การร้องเพลงและการเล่นเครื่องดนตรี เช่น ไวโอลิน เชลโล วิโอลา และเปียโน จางฝึกฝนเป็นเวลา 1 ปี 3 เดือน ก่อนที่จะเข้าร่วมรายการเซอร์ไวเวิลลิสต์ *[[บอยส์แพลนเน็ต]]*

## อาชีพ

### 2022–ปัจจุบัน: บอยส์แพลนเน็ต และ ซีโรเบสวัน

เมื่อวันที่ 29 ธันวาคม 2022 จางได้เปิดเผยในฐานะผู้เข้าแข่งขันในรายการเรียลลิตีโชว์*[[บอยส์แพลนเน็ต]]*ของเอ็มเน็ต และเป็นศูนย์กลางของ G-Group ในการแสดงเพลงธีม *บอยส์แพลนเน็ต "Here I Am" (เกาหลี: 난 빛나) ซึ่งออกอากาศใน รายการ [[เอ็มเคานต์ดาวน์]]* ของ เอ็มเน็ต รายการออกอากาศตั้งแต่วันที่ 2 กุมภาพันธ์ ถึง 20 เมษายน 2023 จางเป็นหนึ่งในแปดผู้ฝึกหัดที่เป็นตัวแทนของYuehua Entertainmentและแสดง "Kick It" ของเอ็นซีที 127 ร่วมกับเพื่อนผู้ฝึกหัดระดับโลกอย่าง Ricky, Ollie และ Brian สำหรับการประเมินดาราครั้งแรกของเขาในรายการ

เมื่อวันที่ 20 เมษายน 2023 เขาได้อันดับที่ 1 ใน*บอยส์แพลนเน็ต*โดยเปิดตัวในฐานะสมาชิกของวงบอยแบนด์เกาหลีใต้ ซีโรเบสวัน กลุ่มได้เปิดตัวอย่างเป็นทางการภายใต้WakeOne Entertainment ด้วยEP *Youth in the Shade* เมื่อวันที่ 10 กรกฎาคม 2023 เพลงเดี่ยวของจาง "Always" ก็รวมอยู่ใน EP ด้วย เพลงนี้ได้รับเครดิตภายใต้ชื่อกลุ่ม

เมื่อวันที่ 21 ตุลาคม 2023 จางได้แสดงเพลง "Road" ของจี.โอ.ดี บนไวโอลินใน*Knowing Bros* ตอนที่ 405 ในตอนที่ 87 ของ*LeeMujin Service*ที่เผยแพร่เมื่อวันที่ 7 พฤศจิกายน 2023 เขาแสดงเพลง "Dynamite" ของ บีทีเอส และ "Either Way" ของ ไอฟ์ บนไวโอลินคู่กับพิธีกร อี มู-จิน บนกีตาร์ เมื่อวันที่ 28 พฤศจิกายน 2023 เขาแสดงเพลงธีม *บอยส์แพลนเน็ต* "Here I Am" (String ver.) บนไวโอลินในระหว่างการแสดงเปิดงานมามาอะวอดส์ 2023

เมื่อวันที่ 19 มกราคม 2024 จางได้เปิดตัวเพลงประกอบภาพยนตร์ชุดแรกของเขา "I Wanna Know" สำหรับรายการหาคู่ของเกาหลีใต้*Exchange 3* เพลงนี้เปิดตัวที่อันดับ 1 ใน Circle Download Chart ประจำสัปดาห์ ในฉบับชาร์ตวันที่ 14 ถึง 20 มกราคม และอยู่ในอันดับที่ 6 ใน Circle Download Chart รายเดือนฉบับวันที่ 20 มกราคม เขาแสดงเพลงนี้ที่*[[เอ็มเคานต์ดาวน์]]*เมื่อวันที่ 1 กุมภาพันธ์

เมื่อวันที่ 15 มีนาคม จางได้รับการประกาศให้เป็นพิธีกรในวันที่ 2 ของงาน KCON 2024 ในฮ่องกงร่วมกับเพื่อนร่วมวงซ็อง ฮัน-บิน ในเดือนมิถุนายน เขาปรากฏตัวในซีรีส์ทางโทรทัศน์ของจีนเรื่อง *Keep Running* ร่วมกับริกกีเพื่อนร่วมวง

## ผลงานเพลง

## ผลงานการแสดง

## กิจกรรมอื่น ๆ

## รางวัลและการเสนอชื่อ

## อ้างอิง



## แหล่งข้อมูลอื่น

หมวดหมู่:นักร้องชายชาวจีน
กาโบ

***กาโบ*** () เป็นเทเลโนเบล่าของเม็กซิโก ที่สร้างโดย โฮเซ่ อัลแบร์โต คาสโตร และวาเนซา วาเรลา โดยออกอากาศทางช่องลัสเอสเตรยัส เมื่อวันที่ 24 ตุลาคม พ.ศ. 2565 ถึงวันที่ 17 กุมภาพันธ์ พ.ศ. 2566 ซีรีส์นำแสดงโดยบาร์บารา เด เรจิล และมาติอัส โนโบอา

## นักแสดง
* บาร์บารา เด เรฮิล รับบท โซเฟีย ชาเบซ
* มาติอัส โนโบอา รับบท อเลฮานโดร โนริเอก้า
* เอบา เซเดโญ รับบท อิซาเบลา เอสคาลันเต
* ดิเอโก้ อโมซูร์รูเทีย รับบท เอดูอาร์โด้ ตอร์เรส
* รีเบคก้า โจนส์ รับบท ลูเซีย เด นอริเอกา
* ราฟาเอล อินคลาน รับบท อัลฟองโซ "ปอนโช" ชาเบซ

## อ้างอิง

## แหล่งข้อมูลอื่น
* 

หมวดหมู่:ภาพยนตร์ชุดทางโทรทัศน์เม็กซิโก
หมวดหมู่:เตเลโนเบลาในปี พ.ศ. 2565
หมวดหมู่:รายการโทรทัศน์ภาษาสเปน
หมวดหมู่:เตเลโนเบลาของเตเลบิซา
มุฮัมมัด กะมาล อิสมาอีล

**มุฮัมมัด กะมาล อิสมาอีล** (; 13 กันยายน ค.ศ. 1908 - 2 สิงหาคม ค.ศ. 2008) เป็นสถาปนิกชาวอียิปต์

## อาชีพ
ผลงานที่โดดเด่นที่สุดของเขาคือการขยายมัสยิดใหญ่แห่งมักกะฮ์และมัสยิดอันนะบะวี เช่นเดียวกันกับมุญัมมะอุตตะห์รีร และศาลสูงอียิปต์

## อ้างอิง
ซ็อง ฮัน-บิน

**ซ็อง ฮัน-บิน** (; เกิด 13 มิถุนายน ค.ศ. 2001) เป็นที่รู้จักในชื่อ **ฮันบิน** เป็นนักร้องและนักเต้นชาวเกาหลีใต้ เขาเป็นที่รู้จักจากการแข่งขันในรายการเรียลลิตีโชว์*[[บอยส์แพลนเน็ต]]*ของเอ็มเน็ต ซึ่งเขาได้อันดับที่สองในตอนสุดท้าย ทำให้เขาได้เป็นสมาชิกของซีโรเบสวัน

## ชีวิตในวัยเด็ก
ซ็องเกิดเมื่อวันที่ 13 มิถุนายน ค.ศ. 2001 ในโชนัน จังหวัดชุงช็องใต้ เขามีน้องสาวที่อายุน้อยกว่าเขาสี่ปี ซ็องมีพื้นฐานการเต้นสตรีทในWaackingและtuttingซึ่งเขาได้รับการฝึกฝนมาตั้งแต่มัธยมต้น ซ็องเคยได้รับการฝึกฝนภายใต้คิวบ์เอนเตอร์เทนเมนต์ ในช่วงเวลานี้เขาได้รับใบอนุญาตบาริสต้าในขณะที่ทำงานที่ร้านกาแฟแม่ของเขา

เขาเรียนในแผนกการแสดงเคป็อปที่สถาบันสื่อและศิลปะดงอา

## อาชีพ

### 2018–ปัจจุบัน: จุดเริ่มต้นอาชีพ บอยส์แพลนเน็ต และเปิดตัวกับ ซีโรเบสวัน
ซ็องเริ่มต้นอาชีพของเขาในฐานะนักเต้นสำรองในโรงเรียนมัธยมและในปี 2018 เขาเป็นส่วนหนึ่งของทีมเต้นที่แสดงร่วมกับวอนนาวันในเพลง "Boomerang" ที่SBS Gayo Daejeonเขาปรากฏตัวอีกครั้งในงาน 2019 MAMA Music Awards ในฐานะนักเต้นสำรองสำหรับ "Dionysus" ของ บีทีเอส

ในเดือนกุมภาพันธ์ 2023 ในฐานะตัวแทนจากค่าย Studio Gl1de ซ็องได้เข้าร่วมการแข่งขันในรายการเรียลลิตีโชว์*[[บอยส์แพลนเน็ต]]*และจบในอันดับที่สองด้วยคะแนนโหวต 1,888,414 คะแนน  เขาได้รับการยืนยันให้อยู่ในกลุ่มสุดท้ายซีโรเบสวันและได้รับเลือกเป็นหัวหน้ากลุ่มในวันที่ 11 พฤษภาคม เมื่อวันที่ 26 พฤษภาคม Wake One Entertainment ยืนยันว่า ซีโรเบสวัน จะเปิดตัวในเดือนกรกฎาคม 2023 นี้ เมื่อวันที่ 1 กันยายน ซ็องได้รับการประกาศให้เป็นพิธีกรคนใหม่ของ*[[เอ็มเคานต์ดาวน์]]*ของเอ็มเน็ต เมื่อวันที่ 6 มิถุนายน 2024 ซ็องได้รับการประกาศให้เป็นนักเล่าเรื่องคนใหม่ของ*[[ไอ-แลนด์ 2: เอ็น/เอ]]*

## ผลงานเพลง

## ผลงานการแสดง

## รางวัลและการเสนอชื่อ

## เชิงอรรถ

## อ้างอิง



## แหล่งข้อมูลอื่น

หมวดหมู่:นักร้องเคป็อป
หมวดหมู่:บุคคลจากจังหวัดชุงช็องใต้
หมวดหมู่:นักเต้นเกาหลีใต้
หมวดหมู่:ศิลปินสังกัดเวกวันเอนเตอร์เทนเมนต์
วีรภัฎ ปิฏกานนท์

**วีรภัฎ ปิฏกานนท์**  (4 กันยายน พ.ศ. 2526 – ) เป็นนักกีฬาขี่ม้าชาวไทย ผู้ลงแข่งในประเภทบุคคลในโอลิมปิกฤดูร้อน 2020

## อ้างอิง

## แหล่งข้อมูลอื่น
* 

หมวดหมู่:นักกีฬาขี่ม้าชายชาวไทย
หมวดหมู่:นักกีฬาขี่ม้าในโอลิมปิกฤดูร้อน 2020
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:ชาวไทยในคริสต์ศตวรรษที่ 21
ฟุตบอลชิงแชมป์สโมสรอาเซียน ฤดูกาล 2567–68

การแข่งขัน **ฟุตบอลชิงแชมป์สโมสรอาเซียน ฤดูกาล 2567–68** (หรือ **เอซีซี 2024–25**), เป็นที่รู้จักในชื่อ **ชอปปี คัพ 2024–25** เนื่องจากเหตุผลด้านผู้สนับสนุน, จะเป็นครั้งที่สามของ ฟุตบอลชิงแชมป์สโมสรอาเซียน, การแข่งขัน ฟุตบอล ระดับนานาชาติระหว่างแชมป์สโมสรในประเทศ สังกัดสมาคมสมาชิกของ สหพันธ์ฟุตบอลอาเซียน.

## การจัดอันดับของแต่ละสมาคม
สโมสรทั้งหมดที่มาจากสิบสองชาติสมาชิกสมาคมฟุตบอลของ สหพันธ์ฟุตบอลอาเซียน ที่มีสิทธิ์เข้าร่วมการแข่งขัน; ออสเตรเลียและติมอร์เลสเตไม่ได้เข้าร่วม

## ทีม




;บันทึก

## ตารางการแข่งขัน
ตารางของการแข่งขันเป็นไปดังนี้.

## รอบคัดเลือก เพลย์ออฟ

สี่สโมสรที่มาจากสี่ชาติสมาคมสมาชิก จะเข้าร่วมการแข่งขันสำหรับสองจากสิบสองสิทธิ์ในระบบการแข่งขัน

## รอบแบ่งกลุ่ม

การจับสลากมีขึ้นเมื่อวันที่ 9 พฤษภาคม พ.ศ. 2567 ในโฮจิมินห์ซิตี ประเทศเวียดนาม สิบสองทีมจะถูกจับสลากแบ่งเป็นสองกลุ่มๆหกทีม โดยทีมที่มาจากประเทศเดียวกันจะไม่ได้อยู่ในกลุ่มเดียวกัน รอบแบ่งกลุ่มจะเป็นรูปแบบรอบเดียวพบกันหมด สองทีมที่ดีที่สุดจากแต่ละกลุ่มจะได้ผ่านเข้าสู่รอบรองชนะเลิศ

### กลุ่ม เอ

### กลุ่ม บี

## รอบแพ้คัดออก

### สายการแข่งขัน

### รอบรองชนะเลิศ

### รอบชิงชนะเลิศ

## สถิติประจำฤดูกาล
### ผู้ทำประตูสูงสุด
:*ณ วันที่ 21 พฤษภาคม พ.ศ. 2568.*

;หมายเหตุ
* ประตูที่ทำได้ในรอบคัดเลือกเพลย์ออฟ คือไม่ได้นับรวมเมื่อทำการตัดสินผู้ทำประตูสูงสุด

## อ้างอิง

## แหล่งข้อมูลอื่น
*เว็บไซต์อย่างเป็นทางการ

หมวดหมู่:ฟุตบอลชิงแชมป์สโมสรอาเซียน
ฟุตบอลชิงแชมป์สโมสรอาเซียน
หมวดหมู่:ฟุตบอลเอเชียใน พ.ศ. 2568
ฟุตบอลชิงแชมป์สโมสรอาเซียน ฤดูกาล 2567–68 รอบคัดเลือกเพลย์ออฟ

การแข่งขัน **ฟุตบอลชิงแชมป์สโมสรอาเซียน ฤดูกาล 2567–68 รอบคัดเลือกเพลย์ออฟ** จะจัดขึ้นตั้งแต่วันที่ 17 ถึง 24 กรกฎาคม พ.ศ. 2567. ทั้งหมด 4 สโมสรที่มาจากสี่ชาติสมาชิกจะเข้าร่วมในรอบคัดเลือกเพลย์ออฟ ที่จะใช้ตัดสินหาสองที่ใน รอบแบ่งกลุ่ม ของ ฟุตบอลชิงแชมป์สโมสรอาเซียน ฤดูกาล 2567–68.

## ทีม
ทั้งสี่ทีมนี้แบ่งออกเป็นสองคู่, โดยแต่ละคู่จะได้เล่นเหย้าและเยือนในวันที่ 17 และ 24 กรกฎาคม พ.ศ. 2567.

## ตารางการแข่งขัน
ตารางการแข่งขันของรอบคัดเลือกเพลย์ออฟเป็นไปดังนี้.

## สายการแข่งขัน
### เพลย์ออฟ 1
ผู้ชนะของเพลย์ออฟ 1 จะได้ผ่านเข้าสู่ กลุ่มเอ ของระบบการแข่งขัน.

### เพลย์ออฟ 2
ผู้ชนะของเพลย์ออฟ 2 จะได้ผ่านเข้าสู่ กลุ่มเอ ของระบบการแข่งขัน.

## รอบเพลย์ออฟ
### สรุปผลการแข่งขัน
เลกแระจะลงเล่นในวันที่ 17 กรกฎาคม พ.ศ. 2567, และเลกที่สองจะลงเล่นในวันที่ 24 กรกฎาคม พ.ศ. 2567.


|}

### แมตช์

*รวมผลสองนัด เปรอาห์ คัน รีช สวาย เรียง ชนะ 8–3.*
----

''รวมผลสองนัด ชาน ยูไนเต็ด ชนะ 4–2.

## ดูเพิ่ม
*เอสเอเอฟเอฟ คลับ แชมเปียนชิป 2024

## อ้างอิง

## แหล่งข้อมูลอื่น
*เว็บไซต์อย่างเป็นทางการ

หมวดหมู่:ฟุตบอลชิงแชมป์สโมสรอาเซียน
ฟุตบอลชิงแชมป์สโมสรอาเซียน
หมวดหมู่:ฟุตบอลเอเชียในปี พ.ศ. 2568
กระผมเป็น (เบฮีมอธ) มอนสเตอร์ S แรงค์ แต่ตอนนี้ถูกเอลฟ์เลี้ยงในฐานะ (แมว) ครับ

) เป็นซีรีส์ไลต์โนเวลญี่ปุ่นเรื่องนี้เขียนโดย โนโซมิ กิงโยะคุ และวาดภาพประกอบโดย มิซึกิ ยาโนะ เริ่มต้นลงในเว็บไซต์เผยแพร่นิยายที่สร้างโดยผู้ใช้ โชเซ็ตสึกะ นิ นาโร ในเดือนสิงหาคม พ.ศ. 2560 ต่อมาได้รับการตีพิมพ์โดย Micro Magazine ซึ่งเริ่มเผยแพร่ภายใต้สำนักพิมพ์ GC Novels ในเดือนมีนาคม พ.ศ. 2561 มีการดัดแปลงเป็นมังงะโดย ทาโร่ ชิโนโนเมะ เริ่มตีพิมพ์ลงในนิตยสาร *[[Young Animal Arashi]]* ของสำนักพิมพ์ Hakusensha ในเดือนมีนาคม พ.ศ. 2561 ก่อนจะย้ายไปยังนิตยสาร *[[Young Animal (magazine)|Young Animal]]* ในเดือนกรกฎาคมของปีเดียวกัน มีการประกาศสร้างซีรีส์อนิเมะโทรทัศน์ที่ผลิตโดยสตูดิโอ ซีโร-จี และ เซเบอร์เวิร์คส์ ออกอากาศตั้งแต่เดือนมกราคมถึงมีนาคม พ.ศ. 2568

## ตัวละคร
; 
: 
; 
: 
; 
: 
; 
: 

## สื่อตีพิมพ์
### ไลต์โนเวล
เขียนโดย โนโซมิ กิงโยะคุ เริ่มตีพิมพ์เป็นตอนในเว็บไซต์เผยแพร่นวนิยายที่ผู้ใช้ โชเซ็ตสึกะ นิ นาโร เมื่อวันที่ 19 สิงหาคม พ.ศ. 2560 ต่อมานิตยสาร Micro Magazine ได้เข้าซื้อกิจการและเริ่มเผยแพร่พร้อมภาพประกอบโดย มิซึกิ ยาโนะ ภายใต้สำนักพิมพ์ GC Novels เมื่อวันที่ 30 มีนาคม พ.ศ. 2561 มีการปล่อยสองเล่ม ณ เดือนตุลาคม พ.ศ. 2561 ในงาน Anime Expo 2019 Yen Press ประกาศว่าได้ลิขสิทธิ์ไลต์โนเวลเรื่องนี้แล้ว

### มังงะ
มังงะดัดแปลงที่วาดภาพประกอบโดย ทาโร่ ชิโนโนเมะ เริ่มตีพิมพ์ในนิตยสาร *[[Young Animal Arashi]]* ของ Hakusensha เมื่อวันที่ 2 มีนาคม พ.ศ. 2561 มังงะเรื่องนี้ถูกย้ายไปตีพิมพ์ในนิตยสาร *[[Young Animal (magazine)|Young Animal]]* เมื่อวันที่ 13 กรกฎาคมปีเดียวกัน บทของมังงะนี้ถูกรวบรวมเป็น 11 เล่ม (ทังโกบง) ณ มีนาคม พ.ศ. 2567 ในงาน Anime Expo 2019 Yen Press ได้ประกาศว่าพวกเขาได้ลิขสิทธิ์มังงะดัดแปลงนี้ด้วย

### อนิเมะ
มีการประกาศสร้างซีรีส์อนิเมะทางโทรทัศน์เมื่อวันที่ 18 มีนาคม พ.ศ. 2567 ซีรีส์นี้ถูกผลิตโดยสตูดิโอซีโร-จีและเซเบอร์เวิร์คส์ และกำกับโดยเท็ตสึโอะ ฮิราคาวะ โดยมีคานิจิ คาโตเป็นผู้รับผิดชอบเขียนบทของซีรีส์ โทโมยูกิ อาเบะเป็นผู้ออกแบบตัวละคร และ ยูซึเกะ ชิราโตะและโอนิเป็นผู้แต่งเพลงประกอบ ซีรีส์นี้ออกอากาศในวันที่ 4 มกราคม พ.ศ. 2568 ทางช่องโตเกียวเอ็มเอ็กซ์และช่องอื่นๆ ในเครือข่าย เพลงเปิดของเรื่องคือ  ร้องโดยโนโนกะ โอบุจิ ขณะที่เพลงปิดของเรื่องคือ  โดย Poka Poka Ion ยูนิตดนตรีพิเศษของนักพากย์สาวนาโอะ โทยามะและคิโยโนะ ยาสุโนะ มิวส์ คอมมิวนิเคชันเป็นผู้ถือลิขสิทธิ์เรื่องนี้ในเอเชียใต้และเอเชียตะวันออกเฉียงใต้

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  at Shōsetsuka ni Narō 
*  
*  
*  
* 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:อนิเมะและมังงะเกี่ยวกับการกลับชาติมาเกิด
หมวดหมู่:นวนิยายเกี่ยวกับการกลับชาติมาเกิด
หมวดหมู่:เอลฟ์ในวัฒนธรรมประชานิยม
หมวดหมู่:ซีโร-จี